CELEX: C2007/140/55
Language: et
Date: 2007-06-23 00:00:00
Title: Kohtuasi T-125/07: 16. aprillil 2007 esitatud hagi — Scientific and Technological Committee jt versus Potocnik jt

23.6.2007   
            
            
               ET
            
            
               Euroopa Liidu Teataja
            
            
               C 140/33
            
         16. aprillil 2007 esitatud hagi — Scientific and Technological Committee jt versus Potocnik jt
   (Kohtuasi T-125/07)
   (2007/C 140/55)
   Kohtumenetluse keel: poola
   Pooled
   
      Hagejad: Scientific and Technological Committee of AGH University of Science and Technology jt (Kraków, Poola Vabariik) (esindaja: advokaat A. Żuraniewski)
   
      Kostja: Euroopa Ühenduste Komisjoni liikmed J. Potocnik, S. Dimas ja A. Piebalgs
   Hageja nõuded
   
               —
            
            
               Tuvastada, et kuna Euroopa Ühenduste Komisjoni liikmed J. Potocnik, S. Dimas ja A. Piebalgs ei võtnud viivitamatult meetmeid ELi liikmesriikide elanike elu kaitseks pärast kolme dokumenti kättesaamist, mis puudutasid CO2 geoloogilistes kihtides salvestamise tehnikaga seonduvaid riske, on nad süüdi tegevusetuses, millega nad põhjustasid kauakestva ohu EL liikmesriikide elanike elule ja tekitasid keskkonnakatastroofi ohu;
            
         
               —
            
            
               viidata vajadusele viia läbi väljapakutud uuringud;
            
         
               —
            
            
               viidata vajadusele täielikult rahastada uuringuid, mida ei tehta kommertseesmärkidel vaid EL liikmesriikide elanike elu kaitseks;
            
         
               —
            
            
               viidata vajadusele katkestada CO2 ladestamine geoloogilistesse kihtidesse kuni väljapakutud uuringute lõpetamiseni.
            
         Väited ja peamised argumendid
   Hagejad paluvad tuvastada nende Euroopa Ühenduste Komisjoni liikmete tegevusetuse kes, pärast seda kui hagejad olid neid teavitatud süsinikdioksiidi mahutitesse pakendamata ladustamisega geoloogilistes kihtides seonduvatest riskidest inimeste tervisele ja keskkonnale, ei võtnud vajalikke meetmeid selliste tehnoloogiate kasutamise kahjulike tagajärgede ärahoidmiseks. Hagetud komisjoni liikmed oleksid pidanud pärast nende teavitamist võtma vajalikud meetmed ja viima läbi hagejate väljapakutud uuringud süsinikdioksiidi pealmistes pinnasekihtides ladestamise kohta, kuid nad ei võtnud mitte mingisugust seisukohta hagejate tõstatatud küsimuses. Selline tegevusetus rikub Euroopa Liidu õiguskorda ning on vastuolus komisjoni liikmete kohustustega.